Агушевите конаци и село Могилица
Агушевите конаци е уникален замък от феодализма в късните му години на Балканския полуостров. Това архитектурно явление се намира в изключително красивото родопско село Могилица. Конаците са строени някъде около 1820 година до 1840 година от трима майстори. Цели 20 години те строят палат на Салих ага и тримата му сина, за да го направят за чудо и приказ. Този причудлив замък е известен със своите 24 комина, които зимата е уникално да се видят, как пушат на фона на белия сняг. Освен това замъка е изграден с 221 прозореца и цели 86 врати. Дворовете на Агушевите конаци са три. Те последователно са свързани помежду си, но са отделени от каменни зидове едновременно. В трите двора се наблюдават сгради за живеене, стопански сгради и къщата на господаря. Всеки двор има свой собствен кладенец и необходимите му плевни, обори, сгради за прислугата и работниците, както и луксозните помещения в господарската част. Трите двора на конаците са оградени от дебел, каменен зид и имат отбранителни бойни кули, което превръща Агушевите конаци в един истински замък. Изключително интересна е една от отбранителните кули, приличаща на морски фар и построена за сина на Салих ага, който е бил морски капитан.Друга интересна подробност за конаците са помещенията за жените. Те са опасани с високи каменни зидове и са с направени въртящи се долапи. Така жените в конаците не са били виждани от посетителите, а са подавали кафето и почерпката за гостите посредством долапите. Легенди се носят и за майсторите построили сградите. Единият от тях е бил прочут родопски майстор, навярно българин според преданията на местните в Могилица. След, като е построил този уникален замък, агата му е посякъл ръката с ятагана си, за да не направи повече подобен шедьовър никога. Село Могилица от своя страна е още едно сгушено в Родопите селце с запазени автентични бит и култура. Тук можете да видите и най-голямата вилица и лъжица, изработени от местен занаятчия. Можете да поседнете и да поприказвате с добрите старци, които ще ви разкажат нещо интересно за миналото и ще ви напълнят душата с добротата си. Поспрете, послушайте песента на вятъра, вижте красотата на балкана и запомнете отрудените лица на местните. Агушевите конаци е уникален замък, но село Могилица ще ви предложи уникални хора! Източник: lifetime Следваща статия:Рецептите на Баба Ванга срещу безсъние Коментари Видео на деня